на пазара на Съюза е била между 27 % и 35 % по-висока от средната цена на вътрешния пазар в КНР и между 20 % и 40 % по-висока от средната китайска експортна цена за пазарите на други трети държави по време на РПП. Що се отнася до ценовите равнища, прилагани за други трети държави от страна на единствения оказал съдействие китайски износител през РПП, те са били по-ниски от цените на промишлеността на Съюза с между 20 % и 30 %.
 (138)
 Въз основа на това може да се заключи, че пазарът на Съюза е много привлекателен по отношение на цените в сравнение както с китайския вътрешен пазар, така и с пазарите на трети държави. Привлекателността на пазара на Съюза се потвърждава от все по-засилващото се присъствие на дружеството SKB, което е удвоило обема на износа си и е увеличило пазарния си дял с 50 %, както е установено в съображение 78.
 (139)
 Поради това, ако мерките бъдат отменени, има вероятност китайските производители износители да възобновят износа или да започнат износ за Съюза в значителни количества и на дъмпингови цени, които е вероятно значително да подбиват цените на промишлеността на Съюза (между 20 % и 40 % въз основа на наблюдаваното ценово поведение на неоказалите съдействие производители износители в други трети държави). Наистина е вероятно ценовото поведение да бъде същото или подобно на поведението, наблюдавано в други трети държави, тъй като това би позволило на китайските производители износители да придобият (отново) пазарен дял на пазара на Съюза. По-специално, натриевият глюконат е масов продукт, за който цената категорично е най-важният и решаващ фактор.
 (140)
 За да се оцени вероятното въздействие на нарасналия обем на вноса от Китай на ниски цени върху състоянието на промишлеността на Съюза, в случай че мерките бъдат отменени, беше анализирано и развитието по време на разглеждания период в рамките на първоначалното разследване. Беше установено, че по време на разследвания период в рамките на първоначалното разследване китайският внос е подбивал продажните цени на промишлеността на Съюза между 13 % и 29 %. По време на разглеждания период в рамките на първоначалното разследване обемът на китайския внос се е увеличил със 77 %, което в абсолютно изражение съответства на увеличение от 1 774 тона (от 2 291 тона през 2005 г. на 4 095 тона по време на разследвания период в рамките на първоначалното разследване). Това увеличение беше счетено за съществено и е довело по-специално до спад в рентабилността на промишлеността на Съюза с 80 %, както и до намаляване на обема на нейните продажби с 20 %. Въз основа на това при първоначалното разследване се стигна до заключението, че промишлеността на Съюза е понесла съществена вреда.
 (141)
 Ако се сбъдне възможният сценарий, при който значителен обем китайски внос на ниски дъмпингови цени навлиза на пазара на Съюза, в случай че мерките бъдат отменени, е вероятно Съюзът да реагира по начин, сходен на наблюдавания при първоначалното разследване, и поради това въздействието на увеличения обем на вноса от Китай на цени, значително по-ниски от цените на промишлеността на Съюза,